  Виталий Пронин Дуннеысь югдурен валче али шуге-леке вуэмын пӧйшур вордонэн вырись предприятиос. Соослы юрттыны ужпум пуктэ Россиысь Гурт удысъя министерство. Адямиос шуак дугдӥзы шуба, кулэсь вурем арбериос басьямысь. Соин ик предприятиос трос ыштонъёс адӟо. Али Россиысь 36 предприятиос пӧйшур вордо. Татын ог 352 сюрс йыр живот. 83 процентэз — чайы (норка), 13 процентэз — соболь, 3 процентэз — ӟичы но песец. Можгалась но Кизнер ёросысь хозяйствоос Россиын кужмоосыз луо. Татын 32 сюрс пӧйшуръёс лыдъясько. Та лыдпусъя Удмуртия 4-тӥ интыын. Предприятиос ворсаськизы ке, адямиос ужтэк кыльыны быгатозы. Нош туннэ животъёслы сиён басьтыны но шуг. Соин ик Удмуртиысь Гурт удысъя но сиён-юонъя министерство чакла сиён басьтыны быдтэм уксёзылэсь оглюкетсэ ке но берыктыны. Со сяна, басьтэм кредитлэсь процентъёссэ берыктыны субсидия сётӥськоз. Елена Сараматова  